**Nissan 240SX** je športový automobil, ktorý v rokoch 1989 až 1998 vyrábala japonská automobilka Nissan. Model 240SX nahradil dosluhujúci model 200SX (S12). Väčšina modelov 240SX bola vybavená 2,4-litrovým radovým štvorvalcovým motorom (KA24E v rokoch 1989-1990 a KA24DE v rokoch 1995-1998). Motor KA24E mal rozvod SOHC (jeden vačkový hriadeľ v hlave valcov) a KA24DE mal rozvod DOHC (dva vačkové hriadele v hlave valcov).

Model 240SX je veľmi podobný modelom na platforme **S**, ako Nissan Silvia alebo Nissan 180SX na japonskom trhu, alebo Nissan 200SX na európskom trhu.

Prvá generácia (S13; 1989–1994)
-------------------------------

Prvá generácia modelu 240SX sa delí na dve rozdielne verzie, pričom obe s použitím štandardného pohonu zadných kolies. 240SX je populárny hlavne v motoršporovom odvetví drifting, a to hlavne vďaka dlhému rázvoru, nízkej cene, dostatočnému výkonu a dostupným náhradným dielom.

Modely z rokov 1989 a 1990 poháňal atmosférický 2,4-litrový štvorvalcový motor KA24E s rozvodom SOHC a s 3 ventilmi na valec. Štandardom boli kotúčové brzdy na všetkých kolesách, s možnosťou ABS pre model s výbavou SE. Oba modely boli v ponuke buď so 4-rýchlostnou automatickou prevodovkou alebo 5-rýchlostou manuálnou prevodovkou.

Nissan 240SX kabriolet
V roku 1991 dostal model 240SX niekoľko úprav. Najväčšou bola zmena motora, kedy motor KA24E s rozvodom SOHC bol nahradený motorom KA24DE s rozvodom DOHC a 4 ventilmi na valec. Jeho výkon bol 116 kW/158 koní a krútiaci moment 220 Nm. Voliteľný športový "balíček" obsahoval ABS a samosvorný diferenciál. 

Generácia S13 bola známa pre jej ostré riadenie (vďaka predným vzperám MacPherson a zadnej viacprvkovej náprave) a relatívne nízkej hmotnosti (1224 kg). Štandardom bola tiež dvojitá koncovka výfuku.

Druhá generácia (S14; 1995-1998)
--------------------------------

Model 240SX bol pre modelový rok 1995 prerobený. Niesol prezývku "Zenki" a ostal v ponuke len v karosárskej verzii kupé. Rázvor sa predĺžil o 50 mm a takisto sa rozšíril aj rozchod kolies.  Pridané boli dva airbagy. Predné vyklápacie svetlomety z generácia S13 boli nahradené pevnými svetlometmi. Palivová nádrž sa spod batožinového priestoru premiestnila pred zadnú nápravu, pod zadné sedadlá.

Nissan 240SX "Kouki"
Základný model obsahoval 15-palcové disky kolies, mäkšie pruženie, zadnú nápravu bez stabilizátora a tiež nemal diaľkovo otvárateľné veko batožinového priestoru. Základný model mohol byť dovybavený prvkami ako kožený interiér, ABS alebo samosvorný diferenciál. Modely SE a LE mali 16-palcové zliatinové disky kolies, tvrdšie pruženie a zadný stabilizátor.

V roku 1997 dostal 240SX menšie úpravy. Hlavnou zmenou boli iné predné svetlomety, pričom dostal prezývku "Kouki". Zmeny boli hlavne estetického charakteru, vrátane nových projekčných svetlometov, nového predného nárazníku, kapoty, predných blatníkov a upravených zadných svetiel a stredového panelu. Rok 1998 bol zhodnotený ako posledný pre model 240SX. Druhá generácia modelu 240SX však nebola tak predajne úspešná, za čo mohla konkurencia ostatných automobiliek. Posledný model 240SX zišiel z výrobnej linky dňa 23. júla 1998.

Produkcia v USA
---------------

Všetky verzie
* 1989 - 68118
* 1990 - 60582
* 1991 - 34534
* 1992 - 27033
* 1993 - 21471
* 1994 - 1391
* 1995 - 25114
* 1996 - 7334
* 1997 - 3655
* 1998 - 2178

*Celkovo od roku 1989 do roku 1998 vyrobených:* 251410 kusov

Referencie
----------

Iné projekty
------------

Commons
* Spolupracuj na Commons Commons ponúka multimediálne súbory na tému **Nissan 240SX**

Zdroj
-----

*Tento článok je čiastočný alebo úplný preklad článku Nissan 240SX na anglickej Wikipédii.*

| Automobily Nissan v Európe, 1980 – súčasnosť |
| --- |
| Typ | 1980 | 1990 | 2000 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Supermini |  | Micra K10 | Micra K11 | Micra K12 |
| Nižšia stredná trieda | Cherry N10 | Cherry N12 |  |  |  |
| Sunny B310 | Sunny B11 | Sunny N13 | Sunny N14/Nissan Pulsar GTI-R | Almera N15 | Almera N16 | Tiida C11 |
| Stredná trieda |  | Stanza T11 |  |  |  |
| Bluebird 910 | Bluebird U11 | Bluebird T12/T72 | Primera P10 | Primera P11 | Primera P12 |  |
| Vyššia stredná trieda | Laurel C31 | Laurel C32 | Maxima J30 | Maxima QX A32 | Maxima QX A33 | Teana |
| Coupé | Silvia S110 | Silvia S12 | 200SX S13 | 200SX S14 |  |
| Športový automobil | 280ZX | 300ZX Z31 | 300ZX Z32 |  |  | 350Z Z33 |
| Mini MPV |  |  |  | Note |
| Kompaktné MPV |  | Prairie M10 | Prairie M11 |  | Almera Tino |  |
| Veľké MPV |  |  | Serena |  |
| Crossover SUV |  |  |  | Qashqai |
|  |  |  | Qashqai+2 |
|  |  |  | X-Trail T30 | X-Trail T31 |
|  |  |  | Murano |
| Off-road |  | Terrano |  |  | Pathfinder |
|  |  | Terrano II |  |
|  | Patrol 160 | Patrol Y60 | Patrol Y61 |